Станко Арамбашић, рођен 1764. године, у Левчу, у селу Колару (данас општина Јагодина) је био командант посебне Српске народне војске и један од вођа српских фрајкора у Аустријско-Турском рату (1787—1791). У "Поменику знаменитих људи у српског народа новијега доба" Милана Ђ. Милићевића стоји да је Станко рођен у Великом селу, у округу београдском, мада у фусноти стоји да је према Вуку Ст. Караџићу рођен у Колару у Левчу. Са писањем Вука Ст. Караџића, да се Станко Арамбашић родио у Колару код Јагодине, се слаже и историчар Првог српског устанка, Лазар Арсенијевић Баталака